Na temelju članka 32. Statuta Općine Vrbje (''Službeni glasnik općine Vrbje“ br.03/18, 02/21 ), Općinsko vijeće općine Vrbje na 06.sjednici održanoj 26.08.2022. godine je donijelo je

**ODLUKU**

**o financiranju drugih obrazovnih materijala za školsku godinu 2022./2023.g**

I.

Donosi se Odluka o financiranju nabave radnih bilježnica, likovne mape i kutije za tehnički pribor za osnovnu školu( dalje u tekstu: drugi obrazovni materijal) i to za sve učenike koji pohađaju osnovnu školu u školskoj godini 2022./2023.g., a imaju prebivalište u Općini Vrbje.

Trošak financiranja snosit će proračun Općine Vrbje za 2022.g.

II.

Iznos naknade isplaćivat će se sukladno popisu drugih obrazovnih materijala po razredima,a kojeg su objavile matične škole na svojim web stranicama. Iznos naknade po razredima i osnovnoj matičnoj školi na temelju kojeg će se obavljati isplata, je sastavni dio ove Odluke.

III.

Financiranje se vrši na temelju zahtjeva predanog od strane roditelja ili skrbnika.

IV.

Za ostvarivanje prava ove Odluke roditelji su dužni podnijeti ispunjeni zahtjev za financiranje nabave školskih udžbenika za šk. godinu 2022/2023.g. i priložiti:

– dokaz o prebivalištu na području Općine Vrbje ( osobna iskaznica)

– potvrdu o redovitom školovanju učenika s podatkom koji razred pohađa

–OIB učenika

– presliku kartice računa/IBAN

– OIB primatelja na čiji se račun uplaćuju sredstva

–preslik rodnog lista

Zahtjev se podnosi Jedinstvenom upravnom odjelu Općine Vrbje do 30.11. 2022. godine.

V.

Pravo na financiranje po ovoj Odluci ostvaruju svi učenici osnovne škole s prebivalištem na području Općine Vrbje pod uvjetom da drugi obrazovni materijal nije financiran iz drugog izvora.

Ukoliko se naknadno utvrdi da je dijete ostvarilo pravo na sufinanciranje ili financiranje iz drugih izvora, roditelj ili skrbnik dužan je vratiti sredstva općine u općinski proračun.

VI.

Ova odluka stupa na snagu osmog dana od dana objave u „Službenom glasniku općine Vrbje“, a objavit će se na oglasnoj ploči i internetskoj stranici Općine Vrbje.

**REPUBLIKA HRVATSKA**

**BRODSKO POSAVSKA ŽUPANIJA**

**OPĆINA VRBJE**

**OPĆINSKO VIJEĆE**

**KLASA:602-03/22-01/01**

**URBROJ:2178-19-01-22-1**

**Vrbje, 26.08.2022.**

 **PREDSJEDNIK OPĆINSKOG**

 **VIJEĆA:**

 **Milan Brkanac**